L'escola Santa Isabel exclosa de la subvenció per centres amb condicions socials desfavorables - Sant Cugat Informa!\nInici » Notícies » Notícies Generals » Ensenyament » L’escola Santa Isabel exclosa de la subvenció per centres amb condicions socials desfavorables\nAutor Xavier Boix Ensenyament\n22 Setembre 2014 a 18:56\nL’escola Santa Isabel exclosa de la subvenció per centres amb condicions socials desfavorables\nAl Vallès només una escola l’ha aconseguida\nEl Departament d’Ensenyament va aprovar un programa de subvencions del qual un seguit d’escoles de la nostra comarca s’han quedat fora, entre elles la única escola concertada de Sant Cugat que va demanar-la, l’Escola Santa Isabel. El programa va ser aprovat el 12 de març per finançar addicionalment els centres privats prestadors dels Servei d’Educació de Catalunya en entorns de característiques socioeconòmiques desafavorides i va ser modificat el 31 de juliol per ampliar-lo fins els 6,5 milions d’euros.\nDoncs bé, a aquestes subvencions s’hi han presentat 268 escoles a tota Catalunya de les que només un 30% finalment han estat seleccionades. A la nostra comarca han estat 24 les escoles que s’hi han presentat, 10 a Terrassa, 7 a Sabadell, 4 a Rubí, 2 a Ripollet, 1 a Montcada i Reixac, 1 a Santa Perpètua i l’Escola Santa Isabel. La única que l’ha aconseguit ha estat l’escola Ramon Pont, que rebrà el mòdul de 6.000 € per un total de 78.000€, sent de les més baixes. A la comarca del Baix Llobregat encara ha estat pitjor perquè cap escola ha aconseguit subvenció de les 13 que s’hi han presentat. Proporcionalment, els territoris que han rebut més ajudes han estat Barcelona ciutat – on 13 escoles han rebut ajudes de 29 presentades, un 55% -, la Catalunya Central – 15 de 25, un 60% -, Lleida – 7 de 12, un 58% – i Girona – 12 de 18, un 67% -.\nHem pogut parlar amb la directora de l’escola Santa Isabel, sor Blandina Niubó, per tal de valorar l’impacte que aquesta decisió comporta al centre educatiu de la Rambla Ribatallada. Segons el centre, aquesta nova subvenció hagués estat una molt bona ajuda donat que “els alumnes que responen a les característiques del programa són 52, un 12% del total de matrícules” i les despeses que aquest fet genera les assumeix la Fundació de l’escola. L’Escola Santa Isabel, tot i ser privada, és una escola concertada, com es pot veure, que assumeix un gruix d’alumnes amb problemàtiques econòmiques i socials que altres escoles, amb les mateixes condicions de concert, de la ciutat no assumeixen perquè en l’època de la matriculació i durant el que s’anomena “matrícula viva” – durant el curs – al estar a l’extraradi requereixen “transport escolar”.\nAquesta subvenció té per objecte evitar la discriminació econòmica dels alumnes procedents de famílies en situació econòmica més desafavorida mitjançant la dotació d’un finançament addicional a aquells centres que escolaritzen en una proporció més elevada aquest tipus d’alumnat. La subvenció supleix aquelles aportacions que les famílies no poden realitzar per motius econòmics i que serveixen per finançar actuacions que desenvolupa el centre i que no són cobertes pel concert educatiu tal com són les activitats complementàries i els serveis i activitats escolars. Només podien sol·licitar aquestes subvencions els centres educatius privats que tinguin subscrit concert educatiu per als ensenyaments de segon cicle d’educació infantil, educació primària i/o educació secundària obligatòria.\nAquestes mesures responen als articles 48.5 de la Llei d’Educació de Catalunya (LEC), pel que fa a aportar recursos addicionals als centres que presten aquest servei en funció de les característiques socioeconòmiques de la zona i la tipologia de les famílies dels alumnes que atén el centre, a l’article 201.1 pel que pot establir un finançament addicional per als centres que desenvolupin estratègies orientades a assegurar l’equitat i a fer possible el millorament dels resultats educatius, permetent aquest finançament addicional, en els centres en què s’apliqui, la gratuïtat total de l’horari escolar i, finalment, a l’article 202 per raons d’oportunitat social, d’equitat o de no-discriminació per raons econòmiques, ha d’establir ajuts i atorgar beques amb relació a activitats complementàries i extraescolars.\nEls tres mòduls de subvenció eren, en funció de la classificació, pels centres amb més puntuació – els que tenen un perfil socioeconòmic més baix – una subvenció l’import de la qual és el resultat de multiplicar 12.500€ pel nombre d’unitats concertades en els nivells obligatoris i en el segon cicle de l’educació infantil. Aquest mòdul no podia afectar a més de 10 centres. El segon mòdul corresponia als centres que seguien a continuació de la classificació i que rebran una subvenció l’import de la qual és el resultat de multiplicar 9.000 € pel nombre d’unitats concertades en els nivells obligatoris i en el segon cicle de l’educació infantil. Aquest mòdul no afecta a més de 20 centres. I, per últim, el mòdul 3, que rebrà una subvenció l’import de la qual és el resultat de multiplicar 6.000€ pel nombre d’unitats concertades en els nivells obligatoris i en el segon cicle de l’educació infantil. Aquest mòdul afectarà als centres corresponents fins a exhaurir la dotació pressupostària establerta. Sens perjudici del que estableixen les bases generals, l’obtenció de la subvenció comporta per al centre beneficiari l’obligació de no discriminar econòmicament a cap alumne en qualsevol de les activitats ordinàries del centre que suposi un cost per a les famílies, i ha de destinar íntegrament la subvenció a minorar la quota a càrrec de les famílies.\n#ajuntament #concerts #educació #govern #privades #Santa Isabel #subvenció\nEl PSC obre el debat sobre el futur de les Escoles Bressol municipals\nEl Govern reconeix la tasca d’ONCE i la seva Fundació a Catalunya


Marc Cortés: "140 caràcters donen per dir moltes coses"\nKarma Peiró 01/08/2009 - 09.00 Actualitzat 03/08/2009 - 10.22\nHi ha tot un món Twitter per descobrir. Busco informació a internet i trobo el Twictionary i la Twitteratura. Continuo cercant i arribo a la pàgina del darrer llibre d'en Marc Cortés, plena d'enllaços que van a parar a més informació.\nDecideixo preguntar-li i deixar-me guiar pels seus consells.\nQuè significa exactament "nanoblogging"?\nEl "nanoblogging" és una nova forma de comunicació que implica la fusió de quatre espais que ja coneixem: blog + missatgeria instantània + SMS + xarxes socials. Només tenim 140 caràcters per poder-nos comunicar amb altres persones.\nEscolti, però 140 caràcters és molt poc espai per explicar res...\nDoncs hi ha més de 30 milions de persones que pensen que sí que es poden explicar coses. No es tracta d'un espai reflexiu, com un blog, sinó que respon a altres motivacions.\nServeix per deixar opinions, sensacions o sentiments d'un determinat moment; per enviar un missatge, quedar o felicitar algú. Permet avisar que hi ha hagut un atemptat, un accident, o per donar el resultat dels partits del Barça, d'unes eleccions, etc.\nVostè ha necessitat uns quants caràcters més per explicar-me per a què serveix...\nI encara no he acabat... El "nanoblogging" serveix per compartir enllaços de continguts interessants i les empreses poden enviar missatges d'accions concretes o respondre als seus clients. Ja ho veus... 140 caràcters donen per molt més del que sembla.\nSi em parla del "nanoblogging" he d'entendre Twitter?\nNo, el "nanoblogging" es refereix a un blog petit. N'hi ha diferents tipus, depèn del contingut que es comparteixi. Tenim el Twitter, com el més popular. Però també hi ha el Yammer, per a empreses; el Twitpic, per compartir fotos; 12seconds i Blip.tv, per a música i vídeo. També hi ha el Twitxt, l'Identi.ca i el Youare...\nJa! Aturi's... no tindré temps de provar tant "nanoblogging"...\nNo és necessari que tinguis Twitter o una altra plataforma. Només si tens ganes de provar-ho.\nSi un empresari està pensant obrir un compte a Twitter, què li aconsellaria?\nEl primer, que es plantegi els objectius pels quals vol ser-hi. Vol vendre serveis? En aquest cas, s'hauria de veure quina és la manera d'arribar als clients potencials. El Twitter és un espai de comunicació, i abans de començar s'ha de tenir clar el motiu pel qual es vol fer servir.\nEl 70% dels usuaris del Twitter es van donar d'alta el 2008. Parlem d'una eina molt recent, oi?\nEfectivament, tot això és molt nou i està molt tendre. Podríem parlar de tres grans èpoques del Twitter.\n(Continua llegint l'entrevista...)


Verdera Ribas, Catalina\nV VE 1 Imatge 1 Col·laborador/a 339 Visites Bústia de suggeriments\nVerdera Ribas, Catalina (Eivissa, 1948) ART/SOC Historiadora de l’art i galerista.\nLlicenciada en història de l’art per la Universitat de Barcelona l’any 1972, amb la tesi de grau La arquitectura rural ibicenca (1973), un dels primers treballs d’investigació sobre aquest tema, i els cursos de doctorat. El 1973 va obtenir també la diplomatura en tècniques d’empreses i activitats turístiques del Ministeri d’Informació i Turisme.\nMembre del Consell de Redacció de l’Enciclopèdia d’Eivissa i Formentera des del seu inici, ha estat a més secretària i tresorera de l’Associació Independent de Galeries d’Art de Balears durant la dècada dels noranta. Entre 1973 i 1984 fou professora d’Educació Secundària a l’Escola Blat, a l’IES Santa Maria d’Eivissa i, posteriorment, a l’Escola d’Arts i Oficis d’Eivissa.\nFou directora del Museu d’Art Contemporani d’Eivissa (MACE) de 1979 fins a 1984, període durant el qual organitzà les biennals Ibizagrafic dels anys 1980, 1982 i 1984; s’instauraren igualment, a partir de 1979, els salons de Primavera, mostra de l’activitat artística a les Pitiüses. Durant aquells anys tengueren lloc exposicions individuals d’artistes com Broto, Hernández Pijuan o Viladecamps, i la presentació d’instal·lacions com “Grimalkin” de Pilar Palomer o la realitzada per Josep Guinovart. S’hi realitzaren retrospectives de Rafel Tur Costa , Antoni Marí Ribas “Portmany”, mostres fotogràfiques de Raoul Hausmann i Man Ray, exposicions col·lectives com la titulada “Art Conceptual Català”, amb obres de García Sevilla, Eugenia Balsells i Jordi Benito, entre d’altres; també s’hi celebraven exposicions com la Mostra Internacional de Mail Art i les presentades de la mà de la Fundació March: “Muestra de Grabados de Goya” i la seua col·lecció “Arte Español Contemporáneo”.\nVa dirigir la Galeria van der Voort des de 1987 fins al seu tancament, el 2006, espai dirigit anteriorment per Carl van der Voort, i que reobrí en una segona etapa amb una doble finalitat: d’una banda, continuar la iniciativa anterior exposant amb regularitat aquells pintors vinculats a la galeria, com Erwin Bechtold o Conrad Marca-Relli , a més de realitzar-hi mostres retrospectives d’artistes referència dins el panorama contemporani d’Eivissa, com Erwin Broner , Frank El Punto , Hans Hinterreiter , etc.; i, d’una altra, la introducció de nous artistes com Jordi Alcaraz, Manuel Bouzo, Enric Riera, Paco Romero o el grup artístic Sa Moderna, entre d’altres.\nDe la mateixa manera, des de la seua direcció, la fotografia passà a adquirir un lloc rellevant dins la programació de la galeria, amb exposicions d’autors com Mario de Ayguavives i Alberto García-Alix; també cal destacar la presentació de llibres i la participació en fires d’art internacionals.\nCom a comissària independent organitzà per al MACE l’any 1991 la mostra antològica sobre Don Kunkel, dedicada al pintor nord-americà i que també fou director del Taller Ibograf . Establí col·laboracions entre la Galeria Van der Voort i la Sala de Cultura “Sa Nostra” d’Eivissa (Fundació “Sa Nostra”, Caixa de Balears) amb la mostra retrospectiva de Tur Costa, presentada simultàniament a ambdós espais el 1992, així com la dedicada a Leopoldo Irriguible (1993).\nL’any 1994, per al Centre de Cultura “Sa Nostra” de Palma, fou comissària de l’apartat de pintura corresponent a l’exposició “Erwin Broner (1898-1971)”, en col·laboració amb el Col·legi d’Arquitectes de Balears i el MACE. El mateix any presentà la col·lectiva “4+1”, mostra que va tenir itinerància per tots els centres de cultura de “Sa Nostra” a les Balears, dedicada a la creació de la generació més jove d’artistes pitiüsos (María Catalán, Rom-Ero, Paco Romero, Fèlix Serra Ribas i Enric Riera).\nSota la producció de la Conselleria d’Educació, Cultura i Esports del Govern Balear comissarià, juntament amb Cristina Ferrer, l’exposició col·lectiva “La pintura com la poesia. Proposta per a un encontre”, que uní poetes i pintors de les Pitiüses en un treball conjunt: Antonio Colinas-Leopoldo Irriguible, Julio Herranz-Paco Romero, Antoni Marí-Gilbert Herrenys, Josep Marí-Enric Riera, Toni Roca-Manuel Bouzo, Jean Serra-Cis Lenaerts, Vicente Valero-Rafael Tur Costa i Marià Villangómez-Josep Marí. La mostra va ser presentada a l’Espai Ramon Llull de Palma i va tenir itinerància per diferents espais de les Balears durant tot el 1997.\nL’any 2014 presentà, a Berlín, l’exposició “Ibiza for runaways”, amb obres de la seua col·lecció particular, en la qual es mostraren peces dels artistes alemanys Bechtold, Broner, Laabs, Micus i Rainer Pfnür. [SGC]


elMercadal - Diari optimista de Catalunya - El 60% dels visitants que arriben a Catalunya s’inclouen en el segment de turisme familiar\nDivendres, 19 Agost 2016 10:16\nEl 60% dels visitants que arriben a Catalunya s’inclouen en el segment de turisme familiar\nL’Agència Catalana de Turisme ha certificat amb el segell d’Equipament Turístic Familiar, dins de l’àmbit de Natura i Muntanya en Família, les estacions de muntanya gestionades per Ferrocarrils de la Generalitat de Catalunya (FGC): La Molina, Vall de Núria, Vallter 2000, Espot i Port Ainé.\nEl segell de Turisme Familiar distingeix els territoris i instal·lacions que són especialment sensibles a aquest segment de la demanda i ofereixen equipaments i serveis adaptats a les necessitats de les famílies.\nEl 60% del turisme és familiar\nEl 60% dels visitants que arriben a Catalunya s’inclouen en el segment de turisme familiar, és a dir, adults amb nens. La certificació garanteix als turistes una recopilació d’avantatges en serveis que s’adeqüen a les necessitats de les famílies: polseres identificatives, habitacions familiars o comunicades directament, piscines infantils amb seguretat, disponibilitat de bressols, clubs infantils, vigilància, oferta de restauració adaptada, animació i espectacles infantils al carrer, zones públiques d’esbarjo i de jocs per als més menuts, parcs temàtics i aquàtics, possibilitats de fer rutes amb bicicleta, etc.\nL’estació de La Molina, que va començar la temporada el passat 4 de juny, estarà en funcionament fins l’11 de setembre, mes en què també s’hi podrà anar els caps de setmana del 17-18 i del 23-25. Entre les novetats dissenyades per aquests mesos d’estiu, destaca especialment la nova zona de Trampolí amb l’obertura del Telecadira, amb nous circuits de BTT i de descens de nivell fàcil. Alhora compta amb l’ampliació del Circuit d’Interpretació de fauna, amb sis nous animals.\nDurant l’estiu, Vall de Núria posa a l’abast de tothom propostes d’oci divertides i emmarcades en el bell mig de la natura: excursions amb guies, rutes de senderisme, sortides a cavall, parc lúdic, barques i canoes, entre moltes altres opcions. L’estació està oberta al públic cada dia, de dilluns a diumenge. Des del 23 de juliol i fins l’11 de setembre, Vallter 2000 aplica l’horari d’estiu, de dilluns a diumenge de 10.00 hores a 15.00 hores. Durant aquests mesos, l’estació comptarà amb activitats com viatges amb telecadira, rutes de senderisme familiar, ciclisme de carretera, dinars de BBQ, ruta del Ter a peu o amb bici.\nPort Ainé, ubicada al Pallars Sobirà, obre ininterrompudament tots els dies de 10.00 hores a 18.00 hores des del 18 de juliol i fins el 31 d’agost. En aquesta estació es poden fer tota mena d’activitats, entre les quals destaca el Parc Lúdic i d’Aventura. A Espot, amb el mateix calendari, l’estació es converteix en una destinació d’entrenament en alçada. Entre els itineraris proposats destaca el Kilòmetre vertical, ruta que surt de la mateixa plaça d’Espot i finalitza a prop del refugi Josep Mª Blanc. També és punt de partida d’activitats aquàtiques com el rafting i l’hidrospeed, o rutes per l’Estany de Sant Maurici.\nTrobareu tota la informació referent a les estacions de muntanya del Grup FGC ahttp://www.turismefgc.cat/\nUn segell que funciona des de 2003\nL’any 2003, l’Agència Catalana de Turisme va crear el segell de Destinació de Turisme Familiar. En un procés d’evolució d’aquesta certificació, amb l’objectiu d’actualitzar-la i adaptar-la a la demanda per atraure més clients i de major qualitat, s’ha dividit en tres segells: Platja en Família, que s’atorga als municipis del litoral; Natura i Muntanya en Família, que es concedeix a les destinacions d’interior; i Equipaments Familiars, que recau en aquells equipaments (parcs aquàtics, estacions d’esquí, parcs d’atraccions, etc.) que volen certificar-se en l’especialitat de Turisme Familiar, i estan fora de l’àmbit de destinacions ja certificades.\nL’objectiu és consolidar Catalunya com una destinació turística familiar de referència a escala internacional, i facilitar i oferir un producte especialitzat en base a les necessitats específiques de la demanda familiar.\nEn l’actualitat hi ha 23 destinacions adherides als segells de Turisme Familiar. El segell de Platja en Família compta amb 19 destinacions certificades: Blanes, Calonge-Sant Antoni, Castell-Platja d’Aro, Lloret de Mar, Roses, Sant Feliu de Guíxols, Sant Pere Pescador, i Torroella de Montgrí-L’Estartit, a la Costa Brava; Calella, Castelldefels, Malgrat de Mar, Pineda de Mar, Santa Susanna, i Vilanova i la Geltrú a Costa Barcelona; i Calafell, Cambrils, el Vendrell, Salou, i Vila-Seca/la Pineda Platja, a la Costa Daurada. Per la seva banda, el segell Natura i Muntanya en Família compta amb quatre destinacions certificades: Muntanyes de Prades a la Costa Daurada i Berga, la Vall de Boí i les Valls d’Àneu als Pirineus. A més, sis destinacions més es troben actualment en procés de certificació.\nMés en aquesta categoria: « La Generalitat de Catalunya rebrà l'impulsor del Mercadal les properes setmanes al Palau de la Generalitat Catalunya és la principal potència esportiva a nivell mundial »


Text Legal i política de privacitat - taismartfactory\nEl present Avís Legal regula l'ús del lloc web https://taismartfactory.com i qualsevol un altre web (d'ara endavant, LA WEB) titularitat de TECNOLOGÍAS APLICADAS A LA INFORMACIÓN, S.L. (d'ara endavant EL PROPIETARI DE LA WEB). La navegació pel lloc web del PROPIETARI DE LA WEB atribueix la condició d'usuari del mateix i implica l'acceptació plena i sense reserves de totes i cadascuna de les disposicions incloses en aquest Avís Legal, que poden sofrir modificaciones. L’usuari s'obliga a fer un ús correcte del lloc web de conformitat amb les lleis, la bona fe, l'ordre públic, els usos del tràfic i el present Avís Legal. L'usuari respondrà enfront del PROPIETARI DE LA WEB o enfront de tercers, de qualsevol danys i perjudicis que poguessin causar-se com a conseqüència de l'incompliment d'aquesta obligació.\nb) Introduir a la xarxa virus informàtics o realitzar actuacions susceptibles d'alterar, espatllar, interrompre o generar errors o danys en els documents electrònics, dades o sistemes físics i lògics del PROPIETARI DE LA WEB o de terceres persones; així com obstaculitzar l'accés d'altres usuaris al lloc web i als seus serveis mitjançant el consum massiu dels recursos informàtics a través dels quals EL PROPIETARI DE LA WEB presta els seus serveis. c) Intentar accedir als comptes de correu electrònic d'altres usuaris o a àrees restringides dels sistemes informàtics del PROPIETARI DE LA WEB o de tercers i, si escau, extreure informació.\ng) Recaptar dades amb finalitat publicitària i de remetre publicitat de qualsevol classe i comunicacions amb finalitats de venda o unes altres de naturalesa comercial sense que intervingui la seva prèvia sol·licitud o consentiment.Tots els continguts del lloc web, com a textos, fotografies, gràfics, imatges, icones, tecnologia, programari, així com el seu disseny gràfic i codis font, constitueixen una obra la propietat de la qual pertany al PROPIETARI DE LA WEB, sense que puguin entendre's cedits a l'usuari cap dels drets d'explotació sobre els mateixos més enllà de l'estrictament necessari per al correcte ús de la web. En definitiva, els usuaris que accedeixin a aquest lloc web poden visualitzar els continguts i efectuar, si escau, còpies privades autoritzades sempre que els elements reproduïts no siguin cedits posteriorment a tercers, ni s'instal·lin a servidors connectats a xarxes, ni siguin objecte de cap tipus d'explotació. Així mateix, totes les marques, noms comercials o signes distintius de qualsevol classe que apareixen en el lloc web són propietat del PROPIETARI DE LA WEB, sense que pugui entendre's que l'ús o accés al mateix atribueixi a l'usuari dret algun sobre els mismos.la distribució, modificació, cessió o comunicació pública dels continguts i qualsevol altre acte que no hagi estat expressament autoritzat pel titular dels drets d'explotació queden prohibits. L'establiment d'un hipervíncle no implica en cap cas l'existència de relacions entre EL PROPIETARI DE LA WEB i el propietari del lloc web en la qual s'estableixi, ni l'acceptació i aprovació per part del PROPIETARI DE LA WEB dels seus continguts o serveis. Aquelles persones que es proposin establir un hipervíncle prèviament hauran de sol·licitar autorització per escrit al PROPIETARI DE LA WEB. En tot cas, el hipervíncle únicament permetrà l'accés a la home-page o pàgina d'inici del nostre lloc web, així mateix haurà d'abstenir-se de realitzar manifestacions o indicacions falses, inexactes o incorrectes sobre EL PROPIETARI DE LA WEB, o incloure continguts il·lícits, contraris als bons costums i a l'ordre públic. EL PROPIETARI DE LA WEB no es responsabilitza de l'ús que cada usuari li doni als materials posats a disposició en aquest lloc web ni de les actuacions que realitzi sobre la base dels mateixos.\nEl contingut del present lloc web és de caràcter general i té una finalitat merament informativa, sense que es garanteixi plenament l'accés a tots els continguts, ni la seva exhaustivitat, correcció, vigència o actualitat, ni la seva idoneïtat o utilitat per un objetivoespecífico.el PROPIETARI DE LA WEB exclou, fins a on permet l'ordenament jurídic, qualsevol responsabilitat pels danys i perjudicis de tota naturalesa derivats de: a) La impossibilitat d'accés al lloc web o la falta de veracitat, exactitud, exhaustivitat i/o actualitat dels continguts, així com l'existència de vicis i defectes de tota classe dels continguts transmesos, difosos, emmagatzemats, posats a disposició, als quals s'hagi accedit a través del lloc web o dels serveis que s'ofereixen.\nNo es tenen previstes cessions de dades. Li informem també de l'existència d'Encarregats de Tractament, la legitimitat del qual del tractament és l'execució del contracte de l'encàrrec i amb els quals se signa el degut contracte d'accés a dades per compte de tercers. També es té la deguda diligència a l'hora de triar únicament encarregats que ofereixin garanties suficients per aplicar mesures tècniques i organitzatives apropiades, de manera que el tractament sigui conforme amb els requisits del Reglament.\nd) quan l'usuari s'hagi oposat al tractament dels mateixos, mentre es verifica si els motius legítims del responsable prevalen sobre els de l'interessat. En determinades circumstàncies i per motius relacionats amb la seva situació particular, els interessats podran oposar-se al tractament de les seves dades. L'organització deixarà de tractar les dades, salvo per motius legítims imperiosos, o l'exercici o la defensa de possibles reclamacions. Les dades facilitades per l'usuari es basen en el consentiment, per la qual cosa aquest consentiment podrà ser revocat a qualsevol moment sense que produeixi efectes retroactius.


Punt 2 – Cal Ros – Ajuntament de Porrera\nOriginàriament la casa que teniu davant vostre, a l’altre costat del riu, ocupava de cantonada a cantonada. Hi havia 16 grans propietaris amb cases que tenien entre 400 i 800 m2 per planta i varies plantes –actualment dividides en varies famílies— i cada casa tenia el seu pou i la seva mina d’aigua per auto abastir-se. També zones dedicades al servei, a magatzem de productes del camp i cups per l’elaboració del vi, a més d’amples sales per l’esbarjo i les relacions socials.\nAls baixos s’hi troba el Celler de Joan Simó i a la façana podeu observar un del rellotges de sol de Porrera\nEl 1840, per iniciativa d’un dels hereus d’una gran casa de Porrera, i assessorats per autoritats de l’escola modernista, es va fer el primer rellotge de sol. Els veïns, que no van voler ser menys, per igualar o superar el prestigi que els conferia, també es van fer pintar un rellotge a la façana. Actualment es conserven 14 rellotges de sol, que estan restaurats i configuren La Ruta de Rellotges de Sol de Porrera. Durant aquesta època també es van construir dos teatres, un damunt del Casino i l’altre a l’actual Teatret, ara restaurant Lo Teatret, i es van contractar dos orquestres.\nEl proper codi és al pont vell.


Visites guiades a l'Antiga Estació de Benalúa, seu de Casa Mediterráneo - LOBLANC\nCasa Mediterráneo ha preparat dues visites guiades gratuïtes a la seu de la institució els dimecres 11 i 25 de novembre. Els recorreguts per l’Antiga Estació de Benalúa pretenen “fer un viatge en el temps cap al segle XIX per a acostar-se a la història i evolució d’aquest edifici emblemàtic amb la finalitat de conéixer el context de la ciutat en aquella època i entendre la figura de l’Estació per a la societat i l’economia alacantines”, apunta el director general en funcions de Casa Mediterrani, Héctor Salvador.\n“L’Antiga Estació de Benalúa comptava amb una sèrie de determinats valors que, al llarg dels anys, ha continuat amb les diferents funcions que realitzem des de les principals àrees de Casa Mediterrani, com ara cooperació, desenvolupament, cultura, patrimoni, turisme o medi ambient, entre altres”, detalla Salvador. Aquests valors es reforcen, a més, en els cicles d’activitats de Casa Mediterráneo, els quals “a causa de les restriccions actuals marcades per la pandèmia, han passat a celebrar-se de manera telemàtica; per això no volem deixar de tindre oberta la nostra seu a la ciutadania perquè puga xopar-se de la història de la ciutat, així com conéixer en profunditat la proposta cultural de la institució”.\nArde Bogotà protagonitza la Gira Vibra Mahou, que passarà per Elx a l’octubre


Dfusió | Idees en comunicació – Página 2 – Agència de comunicació 360\nSom dfusió, una agència\nde comunicació 360º amb moltes idees…\nTenim la facilitat per veure les coses de forma única i diferent. Captar la situació, l'obertura enfront de l'entorn.\nEns adaptem ràpidament a les situacions noves o obstacles imprevistos, acudint a les nostres anteriors experiències i adaptant-les a la nova situació.\nPer entendre idees, conceptes o objectes de manera diferent a com s'havia fet fins aleshores, aprofitant-los per a fins completament nous.\nProduim idees i associacions d'idees sobre un concepte, objecte o situació.\nLa creativitat és la intel·ligència creativa\nEl límit és superar el següent horitzó. Un viatge sense por al fracàs. Les tempestes fan que els arbres tinguin arrels més profundes.\nDel que som capaços\nCreadors de dissenys de qualitat i pensadors d'idees noves\nÉs simplement connectar coses. Quan ens pregunten com ho hem fet, ens sentim una mica culpables perquè realment no hem estat nosaltres, senzillament hem vist alguna cosa que ens semblava obvi. Això és perquè som capaços de connectar experiències que hem tingut.\nMirem cap el futur\nComuniquem realitats de dins cap enfora\nLes coses que veiem son les mateixes que portem a dins. No hi ha més realitat que la interior. Deixem que el propi món interior es manifesti, per elegir així un camí diferent a la majoria. Creem realitats.\nDirecció creativa visual i artística d'equips de disseny.\nRodatge publicitari i corpotariu des de l'òptica fotogràfica.\nMitjans on/off line\nQuan el missatge és el mitjà segons el determinisme tecnològic.\nProjeccions visuals que transmeten missatges artístics.\nDesenvolupament TIC i multimèdia\nConnexions, xarxes i projectes web mitjançant múltiples mitjans digitals.\nComunicació comercial i corporativa millorant imatge de marca.\nIdees i treballs realitzats\nBy lamua | Disseny web\nBy lamua | Xarxes socials\nBy fibla | Publicitat\nEstem encantat de poder-te atendre. Farem preguntes, i ben segur que trobarem les respostes.\nTenim un gran equip multidisciplinari, cadascú amb les seves coses, això sí. L'èxit està en l'oportunitat d'ajudar als altres. Treballar en equip divideix la feina i multiplica els resultats.\nSi tens qualsevol dubte, recomanació, pregunta, o simplement vols contactar amb nosaltres, omple i envia el formulari, i ens posarem amb contacte amb tu!\nTambé pots trucar-nos al telèfon 937869210 o enviar-nos un mail a trafic@dfusio.com\nConsentiu, a través del marcatge d’aquesta casella, al tractament de les vostres dades amb les finalitats descrites a la Política de Privacitat. Declareu, a través del marcatge d’aquesta casella, sota la vostra pròpia responsabilitat, tenir complerts els catorze anys d'edat, i responeu de manera exclusiva i personal de la veracitat d'aquesta declaració i assumiu, per tant, les possibles responsabilitats legals sobre això. Consentiu, a través del marcatge d’aquesta casella, la instalació de cookies al seu ordenador amb les finalitats descrites a la Política de cookies. Consentiu, a través del marcatge d’aquesta casella, a la recepció de comunicacions amb informació d'interès en general i sobre l'exercici de la professió i l’organització col·legial en particular, per mitjà del telèfon, correu postal ordinari, fax, correu electrònic o mitjans de comunicació electrònica equivalents.


El candidat havia impugnat el procés per presumptes irregularitats a Ciutat Vella\nMaria Ortega Sara González\nJordi Martí va quedar fora de la cursa de les primàries i ara ha de decidir si seguirà o no a l’Ajuntament de Barcelona. L’autoritat electoral explicarà avui els resultats i intentarà esvair tota ombra de dubte. EFE / A. GARCÍA\nBarcelona.El resultat no canvia, però la polèmica engoleix les primàries del PSC a Barcelona, que dissabte, en la primera volta de votacions, van designar Jaume Collboni i Carmen Andrés com els dos candidats que es batran en duel dissabte vinent per erigir-se com a alcaldables a la ciutat. El partit intenta girar full a la polèmica generada per les cues per votar de ciutadans pakistanesos que, en alguns casos, quan se’ls preguntava no sabien respondre per a què servia el vot que anaven a introduir a l’urna. L’autoritat electoral va desestimar ahir la impugnació presentada per Jordi Martí, que va quedar fora de la cursa de les primàries, i considera que no es van produir “incidències destacables”.\nEn el punt de mira hi havia la taula número 1, la de Ciutat Vella, que és la que va centrar de manera més clara la polèmica, però Martí també demanava que s’estudiés si hi va haver situacions estranyes a les taules del Poble-sec i Ciutat Meridiana. Tot i deixar clar que acceptava el resultat de les votacions, l’encara líder del grup municipal socialista a l’Ajuntament va denunciar que hi havia constància de grups de persones que recollien la papereta i l’euro que calia pagar per votar i que entraven al col·legi sense ser capaços d’argumentar què feien. I lamentava, també, que des del partit no s’hagués fet ni el mateix dia de les votacions ni durant el matí cap comentari oficial sobre uns fets que, apunta, han “enterbolit” el procés.\nL’autoritat electoral es va pronunciar ahir al vespre per constatar “la netedat i transparència del procés”. Assegurava que durant la jornada de votacions no s’havia rebut cap demanda formal sobre incidències i que després de revisar els actes dels 30 punts de votació no ha detectat fets que en qüestionin els resultats. No consten, segons el seu comunicat, incidències a Ciutat Meridiana ni al Poble-sec. I, en el cas de Ciutat Vella, defensa que les primàries buscaven afavorir la participació, també de ciutadans extracomunitaris amb residència a Barcelona, i que els fets denunciats per Martí “corresponen a pràctiques de mobilització de vot pròpies de les primàries obertes”.\nEn qualsevol cas, el resultat d’aquest procés no hauria canviat el resultat final de les primàries. En primer lloc, perquè sumats i restats els vots dels tres punts de polèmica es mantenia el mateix ordre de classificació de candidats. I en segon lloc, perquè Martí ja va dir que amb aquesta denúncia no buscava aconseguir un lloc en el duel final. Va assegurar que ho feia en benefici del joc net en el procés de primàries i, sobretot, del partit. Martí no ha definit encara quin serà el seu futur ara que ja hi ha dos noms propis, el de Collboni i el d’Andrés, com a candidats a liderar l’oposició municipal a Trias. Els seus passos semblen, doncs, lluny de l’Ajuntament.\nAndrés arrasa a Nou Barris\nAl focus de la polèmica hi ha la taula de votació de Ciutat Vella, on Collboni va obtenir 273 dels seus vots, Andrés 16 i Martí 140. Collboni es va erigir com a guanyador -no amb prou força, però, per evitar-se la segona volta- amb un 34% dels vots i va obtenir els percentatges més alts de vot a Sant Andreu -al Bon Pastor va assolir la punta del 82%- i Horta -la seva agrupació-. Andrés, en canvi, va concentrar de manera clara els vots al seu districte, Nou Barris, amb puntes de fins al 82% dels vots en meses com la de Ciutat Meridiana. Martí, al seu torn va obtenir els seus millors resultats als districtes de l’Eixample, Gràcia i Sarrià - Sant Gervasi.\nTot plegat, una nova polèmica que esquitxa un partit a la baixa i que està més que mai en perill que se n’escindeixin els que, com Martí, no veuen en el full de ruta de Pere Navarro la llum al final del túnel. La polèmica s’allargarà.\nEl PP critica la falta de credibilitat del procés\nEl líder del PP a l’Ajuntament de Barcelona, Alberto Fernández Díaz, va aprofitar ahir la polèmica del vot dels pakistanesos per carregar contra les primàries del PSC. “No sabien ni a qui ni per què ni on votaven; això exemplifica què són aquestes primàries”, va etzibar. El dirigent popular va argumentar que estava “sorprès” perquè la participació més alta a les primàries per escollir candidat a l’alcaldia de la ciutat va ser a Ciutat Vella i no en feus socialistes com Sant Martí, Sant Andreu, Horta-Guinardó i Nou Barris. També va denunciar que s’hagi parlat poc de Barcelona i massa dels candidats.


Patrimonio Industrial de Barcelona: La Fábrica Can Ricart del Raval\nPublicado por chimevapor en 12:45\nbcn 10 de diciembre de 2009, 17:07\nOctavià Alexandre 13 de enero de 2015, 7:21\nAquest edifici NO és la "Fàbrica Ricart", sinó només una part d'un conjunt més gran d'edificis (Can Ricart) que s'estenia entre els carrers de Sant Pau i les Tàpies, enderrocats per les empreses PROCIVESA i REGESA.\nPrimer, l'autèntica fàbrica era al c/Tàpies, 4 (actual seu del Consell Comarcal) i fou construïda pel fabricant Jaume Ricart sota la direcció de l'arquitecte Josep Vallès (1834). Posteriorment (un cop traslladada la producció a la fàbrica de Poblenou) es va fer construir una casa-palau al c/Sant Pau, 83 (enderrocada per fer el poliesportiu), sota la direcció del mestre d'obres Felip Ubach (1864). El seu fill Frederic (que no Felip) Ricart i Gibert va reformar (1875) la casa del seu oncle matern Jaume Gibert (anomenat marquès de Santa Isabel per la reina Isabel II), obres dirigides per Josep Fontserè, que hi va construir una autèntica llotja del cotó. Aquest edifici és l´únic vestigi que es conserva de Can Ricart.


Mobles a mida per a Lavabos i Banys a mida A Fusteria Eben Andorra fem mobles per Banys i Lavabos a mida. Els banys poden ser llocs agradables.\nA Fusteria Eben Andorra fem mobles per Banys i Lavabos a mida. Els banys poden ser llocs agradables. La nostra gamma de mobles de bany inclou bases per a lavabo que ofereixen espai d’emmagatzematge perquè no perdis el temps buscant la pasta de dents. I a la vegada poder gaudir d’un bany perfectament combinat mentre t’arregles davant del mirall,


Aquesta nova edició del Cros Escolar, el de més participació de tota Catalunya, està organitzada pel Consell Esportiu en l’àmbit dels 42º Jocs Escolars de l’Hospitalet, compta amb la col·laboració de l’Ajuntament i estarà vinculat amb la commemoració del Dia Universal dels drets dels infants\nA les 10.00 comencen les activitats esportives de lliure accés i a les 10:45 s’inicien les curses per categories i gènere. A les 11:00 està prevista una visita guiada a la Zona esportiva amb les autoritats i membres del Consell Esportiu.\nIgual que al 2017, també s’inclou una CURSA SOLIDÀRIA, on una part de la inscripció anirà destinada a la causa solidària d’enguany, que serà la FUNDACIÓN INFANTIL CASA RONALD MC.DONALD de Barcelona, una casa de 15 habitacions que fa 16 anys que funciona a Barcelona, per donar un llar temporal a les famílies de fora de Catalunya que tenen nens hospitalitzats amb un tractament en marxa.\nAquest any la previsió de participació és de 3.200 escolares de 4 a 18 anys als que Caprabo aportarà sucs de fruita Sannia, per premiar els seu esforç a l’arribada a meta. Allà mateix els assistents podran gaudir d’un espai lúdic amb el sorteig de material esportiu per a tots els participants.\nEndavant, petits #capraborunners !! http://cehospitalet.org/lh/cross-escolar-solidari-2018/


Sardalleida.cat | "Gran final dels campionats de colles sardanistes a Balaguer"\nGran final dels campionats de colles sardanistes a Balaguer\ndc, 7 novembre 2018\n40 colles d'arreu de Catalunya competiran en diferents categories i grups.\nLa Plaça del Mercadal de la capital de la Noguera serà, un any més, l'escenari de la Gran Final del Campionat Bàsic Gran i Veterà- Final A (UCS) i del Campionat Territorial de Colles Sardanistes de la Terra Ferma (ACSTELL).\nEl diumenge 11 de novembre, a les 12 del migdia, la Plaça Mercadal de Balaguer serà l'epicentre del món sardanista. La Gran final del Campionat aplega, en la capital de la Noguera, a les colles sardanistes de competició de sardana esportiva que al llarg de l'any han participat en el campionat de la Territorial de Lleida i en el Bàsic del grup A i Veterans. Un total de 40 colles de les categories Alevins, Infantils, Juvenils, Grans i Veterans. Balaguer proclamarà les campiones absolutes de cada categoria de l'ACSTELL i la guanyadora del Bàsic Grup A i la de Veterans.\nEl passat diumenge 4 de novembre la ciutat de Valls, va ser l'escenari de la gran final de les colles més joves. Així en Alevins el campionat el va guanyar la colla Bellugets de Figueres. En Infantils els guanyadors van ser els sardanistes de la colla Nins de Banyoles i en Juvenils el premi se l'endugué la colla Estel de les Gavarres de Cassà de la Selva.\nEn categoria Gran de la Territorial de Lleida hi participaran un total de 15 colles sardanistes; Dolç Infern de Lleida, Estol-Espígol d'Agramunt, Xalem de Bellvís, Font de Valldans de Ponts, Dansaires del Penedès del Vendrell, Jovencells de Cervera, Ferma de Ponent d'Arreu de Ponent, Blanca Espurna de Sitges, Flor del Segrià d'Alguaire, Mirant al Cel de Sabadell, Brut Natura de les Borges Blanques, Galzeran de Rubí, Somnis del Pla de Mollerussa, La Lira Vendrellenca del Vendrell i Verge del Miracle de Balaguer.\nEn Alevins hi participen sis colles; Dimoniets i Petits Dimoniets de Lleida, Xamosa de Barcelona, Trapelles de Sabadell, Esclat de Primavera d'Almacelles i Quitxalla Galzeran de Rubí. En Infantils; Escarlata de Lleida, Esbarzer d'Agramunt, Demà Jovencells de Cervera i Petits Galzeran de Rubí. I en la categoria juvenil hi concursaran; Estelats d'Agramunt, Cabirols de Sabadell, Maig de Barcelona i Guspira de Lleida.\nRespecte a la Final de veterans les colles participants són: Bella Roure de Barcelona, Claror de Goges de Banyoles, Ressò i Sabadell de Sabadell i Toc de Dansa de Tarragona.\nI finalment en la categoria Bàsic Gran grup A, les colles que es disputaran el primer lloc del pòdium seran Mare Nostrum, Violetes del Bosc i Xàldiga, les tres de Barcelona, Riallera de Vic i Mans Amigues de Cassà de la Selva.\nMontblanc Capital de la Sardana 2018 serà la seu de l'últim concurs de colles sardanistes d'aquest any. Concretament acollirà la gran final de Punts Lliures el pròxim diumenge 25 de novembre a les 11 del matí amb la participació de 20 colles sardanistes. La demarcació de Lleida estarà representada pels Alevins; Dimoniets i petits Dimoniets de Lleida. En Infantils la Colla Escarlata de Lleida i en Juvenils, Estelats d'Agramunt i Guspira de Lleida. En categoria Gran, les colles lleidatanes que lluitaran per aconseguir un lloc en el pòdium són; Dolç Infern de Lleida i Estol-Espígol d'Agramunt.\nEls premis i reconeixements a les colles participants en la 44a edició del Campionat de Colles Sardanistes de la Territorial de Lleida organitzat per l'Acstell es lliuraran en el pròxim dissabte 17 de novembre en la vila de Vallfogona de Balaguer en el transcurs de la Nit de la Sardana.


Vane Reina, una jove empresària ampostina, s’incorpora a la llista municipal del PSC d’Amposta - Imagina Ràdio\nVane Reina, una jove empresària ampostina, s’incorpora a la llista municipal del PSC d’Amposta\nVane Reina és una jove ampostina de 33 anys, emprenedora. Pertany a la quarta generació de l’empresa familiar a la que s’hi dedica en l’actualitat.\nTitulada en Cosmetologia, i també en Caracterització i Efectes Especials (FX) en Color Up a Barcelona. Ha estudiat Interpretació de teatre en l’Escola de Teatre Municipal de Tortosa. En aquests àmbits, ha treballat en FilmsNomades, en maquilladors professionals com Pedro de Diego, Conxa Rodríguez… i també ha col·laborat tant en el maquillatge, perruqueria com interpretació en pel·lícules com “Gotas de Agua”, “Family Tour”, “La sed”, “Au però au”, “L’aniversari”….\nConeixedora del món del comerç perquè ha treballat en diferents perruqueries i botigues d’Amposta. Va ser propietària de la botiga de roba “Los Caballitos moda infantil”. Filla i neta d’empresaris, s’ha incorporat definitivament des de fa 8 anys a l’empresa familiar “Atracciones Mediterraneo”.\n“Sempre he tingut una gran inquietud en participar en la política per millorar la meva ciutat, i he trobat en la candidatura de Francesc Miró aquell espai per poder donar el meu parer i implicar-me per fer d’Amposta una ciutat amb oportunitats per tota la seva gent, perquè no hi estic d’acord en la manera de fer de l’actual govern municipal. Des de la meva vessant com a emprenedora puc aportar la meva experiència en favor del comerç i el mon empresarial en el seu conjunt .” ha afirmat Vane.\nPer la seva part, Francesc Miró ha afirmat “Estic il.lusionat de que s’incorporen a la meva candidatura gent jove i emprenedora. Vane és una de les moltes noies ampostines que representa l’esperit emprenedor de la joventut, capaç de cobrir diverses àrees municipals gràcies a la seva experiència en el món empresarial i del comerç, tant necessàries a Amposta”.\nArticle anteriorACTUALITZACIÓ | Mor el conductor ferit crític en l’accident de Gandesa de diumenge\nArticle següentClatellades per l’Ebre